7. Perusoikeuskirjan noudattaminen lainsäädäntöehdotuksissa: järjestelmällinen ja tiukka valvonta (äänestys)
- Ennen 15 kohdan 2 alakohdasta toimitettua äänestystä:
Johannes Voggenhuber 
esittelijä. - (DE) Arvoisa puhemies, huomasin juuri ennen äänestystä ongelman, joka on helppo ratkaista. Mietinnön 15 kohta kuuluu seuraavasti: "aikoo siksi muuttaa työjärjestyksensä 34 artiklaa". Koska työjärjestyksen muuttamista varten edellytetään toisenlaista enemmistöä kuin tässä äänestyksessä, useat jäsenet pitävät ilmaisua "aikoo" liian vahvana.
Siksi ehdotan 15 kohdan muuttamista seuraavasti: "harkitsee siksi työjärjestyksensä 34 artiklan muuttamista". Toivottavasti myös PPE-DE-ryhmä voi hyväksyä artiklan muuttamisen tällä tavoin.
(Parlamentti hyväksyi suullisen tarkistuksen.)
